Europass je portfelj namijenjen europskim građanima. Sastoji se od pet dokumenata koji omogućuju građanima da stečene vještine i kvalifikacije predstave na jasan i usporediv način na području Europske unije.
Format europskog životopisa omogućuje poslodavcu prepoznavanje vještina i znanja kandidata za posao stečenih radnim iskustvom i obrazovanjem u različitim zemljama.
Europass životopis vam omogućuje da logičnim redoslijedom predstavite svoje kvalifikacije, vještine i kompetencije poslodavcima (osobni podaci, opis radnog iskustva, opis naobrazbe i osposobljavanja te detaljan popis vještina i kompetencija stečenih tijekom osposobljavanja, rada i svakodnevnog života).
Opširnije informacije dostupne su na službenoj mrežnoj stranici Nacionalnog Europass centra Hrvatska (NEC Hrvatska) koji je sastavni dio Agencije za mobilnost i programe Europske unije na domeni www.europass.hr. Primjere Europass dokumenata možete pronaći na službenim stranicama Hrvatskoga zavoda za zapošljavanje.